Albatros L103

Albatros L 103 (gamyklinis pavadinimas) / Albatros Al 103 (Vokietijos aviacijos ministerijos – RLM – suteiktas pavadinimas) buvo 1931-1933 m. Vokietijos įmonėje Albatros Flugzeugwerke sukurtas eksperimentinis lėktuvas.

Tai buvo tradicinės konfigūracijos metalinis, drobe aptrauktas parasolio tipo aukštasparnis su 10° strėliškumo sparnais, kuriame pilotas ir žvalgas sėdėjo atskirose atvirose kabinose, vienas už kito. 

Buvo pagamintas vienas orlaivis, kuris Vokieitjos orlaivių registre buvo registruotas numeriu D-2360. Al 103 buvo naudojamas įvairaus strėliškumo, skersinio V sparno tipų bandymams.

Iki įmonės integracijos į Focke-Wulf pradžios orlaivio bandymai nebuvo baigti. Baigus įmonių sujungimo procedūras L 103 toliau nebuvo tobulinamas; jame išbandyti sprendimai buvo panaudoti kuriant kitus Focke-Wulf orlaivius.

Specifikacijos (L 103) 
 Įgula: 2
 Ilgis: 11,15 m
 Sparno mojis: 15,4 m esant 10° strėliškumui
 Aukštis: 3,66 m
 Sparno plotas: 32,86 m²
 Proilgis: 7,22
 Tuščio svoris: 925 kg
 Maksimalus kilimo svoris: 1.450 kg
 Kuro bako talpa: 100 kg + 10 kg tepalo
 Variklis: 1 × Argus As 10C apverstas V-8, oru aušinamas stūmoklinis variklis, 176,5 kW (236,7 AG) galios

 Maksimalus greitis: 180 km/h (110 mylių per valandą, 97 mazgai) jūros lygyje
 Kreiserinis greitis: 193 km/h (120 mylių per valandą, 104 mazgai) kreiseriniame skrydžio aukštyje
 Skrydžio nuotolis: 322 km (200 mylių, 174 jurmylės)
 Skrydžio trukmė: 2 valandos
 Maksimalus skrydžio aukštis: 4.000 m (13.000 pėdų)
 Kilimo greitis: 2,7 m/s (530 pėdų/min)
 Sparno apkrova: 44,12 kg/m²

Išnašos

Literatūra 

 

 (EN) Michael John H. Taylor, Jane's encyclopedia of aviation, 2nd Edition, London, Studio Editions Ltd., 1989, ISBN 0-517-10316-8.

Nuorodos 
 Vokietijos lėktuvai 1919–1945 m 

Eksperimentiniai orlaiviai
Albatros orlaviai
Monoplanai
Parasolis